Kristus avas tee taevariiki. Igaüks võib kord sinna saada. Sinna ei pääse me aga mitte selle räpase võimuvõitluse kaudu, mida peetakse siin maailmas. Otse vastupidi. Sinna saavad need, kes südamelt puhtad. Tõeliselt puhta südame saab inimene aga vaid siis, kui ta on Jumalaga seotud. Taevariiki ei saa me mitte oma tegude varal. Sinna saab vaid usu kaudu, armust. Sinna saab vaid seeläbi, et oleme seotud sellega, kes  seal on: Jumalaga. Oma ülempreesterlikus palves palub Issand, et meiegi saaksime sinna, kuhu Ta taevaminemispühal läks.